section_heading: Kasniji razvoj
paragraph_text: Kada nastanu tri zametna listića kod zametka, diferencijacija stanica kod svakog pojedinog sloja se nastavlja. Sljedeći važan događaj je proces neurulacije, čiji je ishod nastanak neuralne cijevi, neuralnog grebena i epiderme kože. Iz ove tri sastavnice ektoderma nastat će različite vrste stanica. Neuralna cijev će postati središnji živčani sustav, iz stanica neuralnog grebena će nastati stanice središnjeg živčanog sustava, melanociti, facijalna hrskavica i dentin zubi. Iz epidermalnih stanica nastaju epiderma, kosa, nokti, žlijezde lojnice, njušni i usni epitel, kao i oči.